বেরেনিস বেজো
বেরেনিস বেজো (ফরাসি: Bérénice Bejo; জন্ম: ৭ জুলাই ১৯৭৬) হলেন একজন আর্জেন্টিনীয় ফরাসি অভিনেত্রী। তিনি ২০০১ সালের আ নাইট্‌স টেল ছবিতে ক্রিস্টিনা এবং ২০১১ সালের দি আর্টিস্ট ছবিতে পেপি মিলার চরিত্রে অভিনয়ের জন্য পরিচিত। দি আর্টিস্ট ছবিতে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে সেজার পুরস্কার লাভ করেন। তিনি দ্য পাস্ট (২০১৩) ছবিতে তার অভিনয়ের জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন।